Návrh VZN zverejnený na úradnej tabuli dňa: 20.11.2012

Návrh VZN zvesený z úradnej tabuli dňa: 30.11.2012

VZN vyvesené na úradnej tabuli dňa: 17.12.2012

VZN zvesené z úradnej tabuli dňa: 31.12.2012

**VŠEOBECNE ZÁVÄZNÉ NARIADENIE č. 13**

**o b c e O l c n a v a  o daní z nehnuteľností a poplatku**

***I. časť***

***Úvodné ustanovenia***

**§ 1**

**1.** Toto všeobecne záväzné nariadenie (ďalej len „VZN“) určuje sadzbu dane a poplatku, podmienky vyberania daní a poplatku, spôsob preukazovania vzniku a zániku daňovej povinnosti, povinnosti

a náležitosti oznamovacej povinnosti, oslobodenia, zníženia daní a poplatku, a podmienky na uplatnenie oslobodenia a zníženia dane a poplatku, spôsob vyberania daní a poplatku, rozsah a spôsob evidencie na účely daní, jej náležitosti, lehoty a spôsob platenia daní a poplatku.

**2.** Obec Olcnava na svojom území ukladá tieto miestne dane:

a) daň z nehnuteľností

b) daň za psa

c) daň za predajné automaty

d) daň za nevýherné hracie prístroje.

e) daň za užívanie verejného priestranstva

f) daň za ubytovanie

**3.** Obec Olcnava na svojom území ukladá poplatok za komunálny odpad a drobné stavebné odpady.

**4.** Zdaňovacím obdobím miestnych daní podľa písm. a), b), c), d), e) a f) a poplatku je kalendárny rok.

***II. časť***

***Miestne dane***

**§ 2**

**Daň z nehnuteľností**

**1.** Daň z nehnuteľností zahŕňa:

a) daň z pozemkov

b) daň zo stavieb

c) daň z bytov a z nebytových priestorov v bytovom dome (ďalej len „daň z bytov“)

**§ 3**

**Daň z pozemkov**

**1.** Základom dane z pozemkov je hodnota pozemku určená vynásobením výmery pozemkov v m2 a hodnoty pozemkov pre jednotlivé druhy pozemkov nasledovne:

a) orná pôda, chmeľnice, vinice, ovocné sady **0,2466 € / m2**

b) trvalé trávnaté porasty **0,0331 € / m2**

c) záhrady **1,8500 € / m2**

d) lesné pozemky, na ktorých sú hospodárske lesy

rybníky s chovom rýb a za ostatné hospodársky

využívané vodné plochy **0,0331 € / m2**

e) zastavané plochy a nádvoria **1,8500 € / m2**

f) stavebné pozemky **18,5800 € / m2**

g) ostatné plochy okrem stavebných pozemkov **1,8500 € / m2**

**2.** Správca dane na území obce Olcnava určuje ročnú sadzbu dane z pozemkov pre pozemky druhu:

a) orná pôda, chmeľnice, vinice, ovocné sady 0,40 % zo základu dane

b) trvalé trávnaté porasty 0,40 % zo základu dane

c) záhrady 0,40 % zo základu dane

d) lesné pozemky, na ktorých sú hospodárske lesy 0,40 % zo základu dane

rybníky s chovom rýb a za ostatné hospodársky

využívané vodné plochy

e) zastavané plochy a nádvoria 0,40 % zo základu dane

f) stavebné pozemky 0,40 % zo základu dane

g) ostatné plochy okrem stavebných pozemkov 0,40 % zo základu dane

**§ 4**

**Daň zo stavieb**

**1.** Správca dane na území obce Olcnava určuje ročnú sadzbu dane zo stavieb nasledovne:

**a**/ stavby na bývanie a drobné stavby, ktoré majú doplnkovú funkciu pre hlavnú stavbu

**0,050 €/m²**

**b**/ stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu **0,099 €/m²**

**c**/ stavby rekreačných a záhradkárskych chát a domčekov na individuálnu rekreáciu **0,165 €/m²**

**d**/ samostatne stojace garáže a samostatné stavby hromadných garáži a stavby určené alebo používané na tieto účely postavené mimo bytových domov **0,133 €/m²**

**e**/ priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu **0,995 €/m²**

**f**/ stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou **0,829 €/m²**

**g**/ ostatné stavby neuvedené v písmenách a/ až f/ **0,050 €/m²**

**2.** Pri viacpodlažných stavbách správca dane určuje príplatok za podlažie **0,050 €**

za každé podlažie okrem prvého nadzemného podlažia.

**3.** Ak stavba slúži na viaceré účely, na ktoré sú určené rôzne sadzby dane podľa ods. 1 a príplatok za podlažie podľa ods.2, daň sa vypočíta ako súčet pomerných častí dane. Pomerná časť dane sa vypočíta

ako súčin zastavanej plochy stavby, pomernej časti základu dane a sadzby dane na príslušný účel

využitia stavby. Pomerná časť základu dane sa zistí ako pomer podlahovej plochy časti stavby

využívanej na jednotlivý účel využitia k celkovej podlahovej plochy stavby.

**§ 5**

**Daň z bytov**

**1.** V obci Olcnava je sadzba dane z bytov nasledovná

**a**/ byty **0,050 €/m²**

**b**/ nebytové priestory **0,050 €/m²**

**§ 6**

**Daň za psa**

**1.** Správca dane určuje sadzbu dane vo výške **7,00 €** za jedného psa/kalendárny rok, takto určená sadzba dane platí za každého ďalšieho psa u toho istého daňovníka.

Spôsoby vyberania dane:

**a**/ v hotovosti do pokladne obecného úradu

**b**/ na účet obce 3441761001/5600, vedený v PRIMA banke, pobočka Sp.Nová Ves

**2.** Písomné oznámenie o vzniku daňovej povinnosti sa doručuje na obecný úrad v Olcnave

a musí obsahovať najmä:

- označenie vlastníka (resp. držiteľa) psa menom, priezviskom a adresou trvalého pobytu,

- označenie psa, jeho vek, spôsob a dátum nadobudnutia, stanovište psa uvedením adresy

vlastníka, resp. držiteľa,

- druhy vykonaných veterinárnych očkovaní.

**3.** Písomné oznámenie o zániku daňovej povinnosti sa doručuje na obecný úrad v Olcnave

a musí obsahovať najmä :

- označenie vlastníka (resp. držiteľa) psa menom, priezviskom a adresou trvalého pobytu,

- označenie psa, jeho vek, spôsob a dátum zániku daňovej povinnosti,

- dôvod zániku daňovej povinnosti (potvrdenie veterinára o úhyne, čestné prehlásenie o spôsobe zániku daňovej povinnosti).

**§ 7**

**Daň za predajné automaty**

**1.** Správca dane určuje sadzbu dane vo výške **33,20 €** za jeden predajný automat akalendárnyrok.

**2.** Oznamovaciu povinnosť si daňovník musí splniť písomným oznámením, ktoré doručí osobne alebo doručeným listom na Obecný úrad v Olcnave. Písomné oznámenie pri vzniku daňovej povinnosti obsahuje

* identifikačné údaje daňovníka,
* identifikáciu predajného automatu, miesto prevádzkovania.

**3.**  Písomné oznámenie pri zániku daňovej povinnosti obsahuje

* identifikačné údaje daňovníka,
* identifikáciu predajného automatu,
* miesto ďalšieho prevádzkovania.

**4.** Daň obec vyrubí rozhodnutím a splatnosť je do 15 dní odo dňa nadobudnutia právoplatnosti rozhodnutia.

**5.** Daň obec vyberá nasledovným spôsobom:

**a/** hotovosti do pokladne obecného úradu,

**b/** na účet obce 3441761001/5600, vedený v PRIMA banke, pobočka Sp.Nová Ves

**6.** Na účely výberu dane prevádzkovateľ je povinný viesť nasledovnú preukaznú evidenciu ohľadne každého predajného automatu osobitne:

a/ výrobné číslo predajného automatu,

b/ typ a označenie predajného automatu.

**§ 8**

**Daň za nevýherné hracie prístroje**

**1.** Základná sadzba dane je **33,20 €** za jeden nevýherný hrací prístroj a kalendárny rok.

**2.** Oznamovaciu povinnosť si daňovník musí splniť písomným oznámením, ktoré doručí osobne alebo doporučeným listom na Obecný úrad v Olcnave. Písomné oznámenie pri vzniku daňovej povinnosti obsahuje

* identifikačné údaje daňovníka,
* identifikáciu nevýherného hracieho prístroja,
* miesto prevádzkovania.

**3.** Písomne oznámenie pri zániku daňovej povinnosti obsahuje

* identifikačné údaje daňovníka,
* identifikáciu nevýherného hracieho prístroja,
* miesto doterajšieho prevádzkovania.

**4.**  Daň obec vyberá nasledovným spôsobom:

a/ v hotovosti do pokladne obce

b/ na účet obce č.3441761001/5600, vedený v PRIMA banke, pobočka Sp.Nová Ves

**5.** Na účely výberu dane prevádzkovateľ je povinný viesť nasledovnú preukaznú evidenciu ohľadne každého nevýherného hracieho prístroja osobitne:

a/ výrobne číslo nevýherného hracieho prístroja,

b/ typ a označenie nevýherného hracieho prístroja.

**§ 9**

**Spoločné ustanovenia pre daň z nehnuteľností, daň za psa, daň za predajné automaty a daň za nevýherné hracie prístroje**

**1.** Priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje je daňovník povinný podať do **31. januára** zdaňovacieho obdobia, v ktorom mu vznikla daňová povinnosť k týmto daniam, alebo niektorej z nich podľa stavu k 1. januáru zdaňovacieho obdobia.

**2.** Ak vznikne daňová povinnosť k dani za psa, k dani za predajné automaty a k dani za nevýherné hracie prístroje v priebehu zdaňovacieho obdobia, daňovník je povinný podať priznanie k dani, ku ktorej vznikla povinnosť, najneskôr do 30 dní odo dňa vzniku tejto daňovej povinnosti.

**3.** Ak daňovník, ktorý nadobudne nehnuteľnosť vydražením v priebehu zdaňovacieho obdobia, je povinný podať priznanie do 30 dní od vzniku daňovej povinnosti.

**4.** Ak daňovník podal priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje a daňová povinnosť k niektorej z týchto daní vznikne alebo zanikne v priebehu zdaňovacieho obdobia, je povinný podať čiastkové priznanie najneskôr do 30 dní odo dňa vzniku alebo zániku daňovej povinnosti. V čiastkovom priznaní je daňovník povinný uviesť len zmeny oproti dovtedy podanému priznaniu k týmto daniam.

**5.** Správca dane daň z nehnuteľností, daň za psa, daň za predajné automaty a daň za nevýherné hracie prístroje vyrubí každoročne podľa stavu k 1. januáru na celé zdaňovacie obdobie **jedným rozhodnutím.**

**6.** Ak dôjde k zmene daňovej povinnosti podľa ods. 2, 3 a 4, správca dane vyrubí rozhodnutím pomernú časť dane.

**7.** Ak dôjde k zmene daňovej povinnosti podľa ods. 4, správca dane daňovému subjektu vráti na základe písomnej žiadosti pomernú časť dane za zostávajúce mesiace zdaňovacieho obdobia, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote nepodá čiastkové priznanie.

**8.** Správca dane určuje, že vyrubená daň z nehnuteľností, daň za psa, daň za predajné automaty a nevýherné hracie prístroje je splatná do 15 dní odo dňa nadobudnutia právoplatnosti rozhodnutia, alebo splátky dane a lehotu splatnosti určí správca dane v rozhodnutí.

**9.**  Daň obec vyberá nasledovným spôsobom:

a/ v hotovosti do pokladne obce

b/ na účet obce č.3441761001/5600, vedený v PRIMA banke, pobočka Sp.Nová Ves

**§ 10**

**Daň za užívanie verejného priestranstva**

**1.** Verejným priestranstvom na účely tohto VZN sú verejnosti prístupné pozemky vo vlastníctve

obce Olcnava, ktorými sa rozumejú nasledovné miesta:

**a**/ hlavné a všetky vedľajšie (miestne) cestné komunikácie v celej svojej dĺžke a v šírke od

krajnice po krajnicu,

**b**/ vybudovaný chodník, príp. aj upravená plocha pre chodenie obyvateľov na celom území obce,

**c**/ námestie

**2.** Osobitným užívaním verejného priestranstva sa podľa tohto VZN rozumie:

**a**/ umiestnenie zariadenia slúžiaceho na poskytovanie služieb,

**b**/ umiestnenie stavebného zariadenia, predajného zariadenia, zariadenia cirkusu, zariadení

lunaparku a iných atrakcií,

**c**/ umiestnenie skládky

**d**/ trvalé parkovanie vozidla

**3.** Sadzbou dane za užívanie verejného priestranstva je:

- daň za lunapark a iné atrakcie za deň **8,30 €**

- daň za umiestnenie skládky za m² a deň  **0,17 €/deň**

- daň za umiestnenie vlastného predajného dlhodobejšieho stánku **0,16 €/deň**

- daň za trvalé parkovanie vozidla **0,33 €/deň**

**4.** Obec vyrubí daň rozhodnutím najskôr v deň vzniku daňovej povinnosti a splatná je do 15 dní odo dňa nadobudnutia právoplatnosti rozhodnutia.

Spôsoby vyberania dane:

**a/** v hotovosti do pokladne obecného úradu,

**b/** na účet obce 3441761001/5600, vedený v PRIMA banke, pobočka Sp.Nová Ves

**5.** Daňovník oznámi správcovi dane vznik a zánik daňovej povinnosti písomne a oznámenie bude obsahovať:

* Meno a priezvisko užívateľa verejného priestranstva + adresa
* Dátum narodenia
* Spôsob užívania verejného priestranstva
* Dobu užívania verejného priestranstva

**6.** Oznámenie podá pred začatím osobitného užívania verejného priestranstva, výnimočne v deň, v ktorom sa má realizovať užívanie verejného priestranstva. Daňovník je tiež povinný ohlásiť do 5 dní každú skutočnosť, ktorá má alebo môže mať vplyv na výšku stanovenej resp. zaplatenej dane. Daňovník je povinný oznámiť Obecnému úradu v Olcnave skutočnosť, že osobitné užívanie verejného priestranstva skončilo a verejné priestranstvo bolo uvedené do pôvodného stavu.

**§ 11**

**Daň za ubytovanie**

**1.** Základná sadzba dane je **0,07 €** na osobu a prenocovanie.

**2.** O vybratej dani vedie prevádzkovateľ evidenciu v „ knihe ubytovaných“, v ktorej uvedie:

* meno a priezvisko ubytovaného
* číslo OP, u mladších ako 15 rokov dátum narodenia
* dátum od kedy do kedy bola osoba ubytovaná
* spôsob úhrady za ubytovanie

Výšku zaplatených poplatkov za ubytovanie je prevádzkovateľ povinný oznámiť správcovi dane polročne a to do **30.06**. a **31.12**. daného zdaňovacieho obdobia

**3.** O zaplatení dane prevádzkovateľ vypíše príjmový pokladničný doklad s týmito náležitosťami:

* meno platcu
* počet osôb, za ktoré platí spolu s menami ubytovaných osôb
* dobu ubytovania
* spôsob výpočtu dane

**4.**  Daň prevádzkovateľ odvádza obecnému úradu nasledovným spôsobom:

**a**/ do pokladne obecného úradu

**b**/ na účet obce 3441761001/5600, vedený v PRIMA banke, pobočka Sp.Nová Ves

***III. časť***

***Poplatok***

**§ 12**

**1.** Poplatok za komunálny odpad platí osoba, ktorá má v obci Olcnava:

* trvalý pobyt
* prechodný pobyt
* oprávnenie užívať nehnuteľnosť (vlastnícky vzťah k pozemnej stavbe, bytu, nebytovému priestoru)
* užíva nehnuteľnosť na území obce (nájomný vzťah)

**2. a/** Správca dane na území obce Olcnava určuje sadzbu za vývoz komunálneho odpadu a drobného stavebného odpadu vo výške **0,0384 €** za poplatníka a kalendárny deň (t. j. 14,00 € poplatník/rok).

**b/** Správca dane na území obce Olcnava určuje množstvový zber pre právnickú osobu, fyzickú osobu - podnikateľ za vývoz jednej KUKA 110 l nádoby **0,0455** **€/l.**

Ročnú sadzbu určuje ako súčin sadzby poplatku za 1 l odpadu a objemu zbernej nádoby a počtu vývozov za kalendárny rok.

**3.** Poplatok vyrubí obec rozhodnutím, to neplatí pre množstvový zber. Vyrubený poplatok je splatný do 15 dní odo dňa nadobudnutia právoplatnosti rozhodnutia.

**4.** Poplatník je povinný v priebehu zdaňovacieho obdobia oznámiť obci vznik a zánik poplatkovej

povinnosti **do 30 dní** odo dňa, keď zmeny nastali.

Správca dane vráti na základe písomnej žiadosti poplatok, alebo jeho pomernú časť poplatníkovi,

ktorému zanikla povinnosť platiť poplatok v priebehu zdaňovacieho obdobia. Nárok na vrátenie

pomernej časti poplatku zaniká, ak poplatník v uvedenej lehote zánik poplatkovej povinnosti neoznámi.

**5.** Právnické osoby a podnikatelia podajú ohlásenie pri vzniku poplatkovej povinnosti na tlačive –

Ohlásenie k určeniu miestneho poplatku za komunálne odpady a drobné stavebné odpady (ďalej len „Ohlásenie“) **do 30 dní** po vzniku týchto skutočností. Toto tlačivo je k dispozícii na Obecnom úrade

v Olcnave.

**6.** Správca dane **odpustí poplatok,** ak poplatník doloží k žiadosti o odpustenie poplatku hodnoverný doklad, z ktorého vyplýva, že sa poplatník v danom zdaňovacom období zdržiava dlhodobo v zahraničí.

Pre účely uplatnenia odpustenia poplatku sa za dlhodobo považuje dvanásť mesiacov zdaňovacieho obdobia.

**Doklad, ktorý preukazuje danú skutočnosť je:**

- doklad vecne príslušného úradu o pobyte v zahraničí (úrad prihlasovania obyvateľstva, rezidentské povolenie) a potvrdenie zamestnávateľa zo zahraničia o trvaní pracovného pomeru (nie pracovná zmluva),  
  - potvrdenie zamestnávateľa (SR) o výkone práce poplatníka v zahraničí, doklad príslušnej organizácie o pobyte v zahraničí,  
  - potvrdenie o štúdiu v zahraničí (potvrdenie za akademický rok od 1. septembra predchádzajúceho zdaňovacieho obdobia do 31. augusta aktuálneho zdaňovacieho obdobia a potvrdenie za akademický rok od 1. septembra aktuálneho zdaňovacieho obdobia do 31. augusta nasledujúceho zdaňovacieho obdobia),  
  - potvrdenie od agentúry, ktorá sprostredkovala prácu v zahraničí,  
  - sobášny list (sobášny list (úradne zadokumentovaný na príslušnej slovenskej ambasáde v zahraničí alebo úradne potvrdený na osobitnej matrike pri ministerstve vnútra SR) vrátane dokladu vecne príslušného úradu o pobyte v zahraničí (úrad prihlasovania obyvateľstva, rezidentské povolenie), u detí narodených v zahraničí a žijúcich v zahraničí potvrdenie osobitnej matriky pri ministerstve vnútra SR.

**7.** Správca dane **zníži poplatok** o alikvotnú čiastku osobám, ktoré sa v zdaňovacím období viac ako 90 po sebe nasledujúcich dní nezdržiavajú v obci, t. j. majú trvalý pobyt v zmysle zákona č. 496/2008 Z.z. § 5 o hlásení pobytu občanov.

**8.** Správca dane **odpustí poplatok** osobám, ktoré sú vyhlásené za nezvestné.

V prípade, že potvrdenie nie je v slovenskom alebo českom jazyku, je potrebné k dokladom predložiť aj doslovný preklad. Doklad nie je možné nahradiť čestným vyhlásením.

**9.** Správca dane na zmiernenie alebo odstránenie tvrdosti zákona **zníži poplatok** v týchto prípadoch:

**a/ študenti dlhodobo vzdialení kvôli štúdiu**

**b/ občania dlhodobo vzdialení kvôli zamestnaniu**

**c/ z dôvodu platenia poplatku v inej obci/meste**

Doklady potrebné pre zníženie poplatku:

**a/** žiadosť o zníženie poplatku + aktuálne písomné potvrdenie o návšteve školy alebo doklad

o ubytovaní

**b/** žiadosť o zníženie poplatku + aktuálne písomné potvrdenie zamestnávateľa o pracovnom

pomere, príp. čestné prehlásenie o dlhodobom zdržiavaní sa mimo trvalého/prechodného bydliska

s overeným podpisom

**c/** žiadosť o zníženie poplatku + potvrdenie o zaplatení poplatku za dané zdaňovacie obdobie v inej obci/meste

***IV. časť***

***Spoločné a záverečné ustanovenia***

**§ 13**

**Záverečné ustanovenia**

**1.** Pokiaľ v tomto nariadení nie je podrobnejšia úprava, odkazuje sa na zákon č. 582/2004 Z.z. o miestnych daniach a miestnom poplatku za komunálne odpady a drobné stavebné odpady a na zákon č. 563/2009 Z.z. o správe daní v znení neskorších predpisov.

**2.** Dňom účinnosti tohto Všeobecne záväzného nariadenia obce Olcnava o dani z nehnuteľností a poplatku sa ruší Všeobecné záväzné nariadenie obce Olcnava č. 9 o miestnych daniach a miestnom poplatku za komunálne odpady a drobné stavebné odpady zo dňa 13.12.2010.

**3.** Toto Všeobecne záväzné nariadenie obce Olcnava o dani z nehnuteľností a poplatku č. 13 bolo schválené uznesením OZ č. 23/2012/C/8, dňa 07.12.2012 a nadobúda účinnosť 01.01.2013.

V Olcnave 19.11.2012

**Jaroslav Salaj**

starosta obce